b'\n_START_ARTICLE_\nFernando Torres\n_START_SECTION_\nZa\xc4\x8detki\n_START_PARAGRAPH_\nTorres je za\xc4\x8del nogomet igrati \xc5\xbee pri petih letih in sicer pri \xc5\xa0panskem klubu Parque 84. Pri nogometu ga je spodbujala cela dru\xc5\xbeina, \xc5\xa1e posebej mama, ki ga je vozila na treninge s kolesom. _NEWLINE_Pri svojih rosnih letih je Torres igral kot rezervni igralec na klopi, saj je posnemal svojega brata. Pri sedmih letih pa je za\xc4\x8del igrati kot napadalec. _NEWLINE_Ko je dopolnil enajst let je pri klubu Rayo 13 prvi\xc4\x8d stopil na veliko igri\xc5\xa1\xc4\x8de. V eni izmed sezon je zabil 55 golov in skupaj s tremi soigralci od\xc5\xa1el v mladinsko nogometno \xc5\xa1olo kluba Atl\xc3\xa9tico Madrid. K njemu je dokon\xc4\x8dno prestopil leta 1995.\n_START_SECTION_\nAtl\xc3\xa9tico Madrid\n_START_PARAGRAPH_\nTorres je profesionalni nogomet za\xc4\x8del igrati pri \xc5\xa1panskem nogometnem klubu Atl\xc3\xa9tico Madrid. Svoj prvi ve\xc4\x8dji uspeh je dosegel, ko je skupaj z ekipo odpotoval na tekmovanje Nike Cup, kjer je Atletico zmagal. V istem letu je bil tudi progla\xc5\xa1en za najbolj\xc5\xa1ega nogometa\xc5\xa1a Evrope v kategoriji do 15 let. _NEWLINE_Prvo profesionalno pogodbo je podpisal leta 1999. Prvo tekmo za \xc4\x8dlansko ekipo Atl\xc3\xa9tico Madrida je odigral 27. maja 2001. _NEWLINE_Prvi zadetek za njegov klub pa je dosegel 3. junija 2001, na tekmi z ekipo CD Legan\xc3\xa9s. _NEWLINE_S 17. leti  je bil do sedaj najmlaj\xc5\xa1i \xc4\x8dlan tega mo\xc5\xa1tva. Pri 19. letih pa je postal najmlaj\xc5\xa1i kapetan Atl\xc3\xa9tica. _NEWLINE_Na 174 tekmah je dosegel 75 golov in s tem si je prislu\xc5\xbeil vzdevek \xc2\xbbEl Ni\xc3\xb1o\xc2\xab, kar v sloven\xc5\xa1\xc4\x8dini pomeni otrok. Kljub tem uspehom pa je igral tudi 2 sezoni v 2. \xc5\xa1panski ligi imenovani Segunda Divisi\xc3\xb3n. Tam je na 40-ih tekmah zabil 7 _NEWLINE_golov.\n_START_SECTION_\nLiverpool\n_START_PARAGRAPH_\nTorres je v Liverpool prestopil 4. julija 2007 za okoli 26 milijonov funtov. Za novi klub je prvi\xc4\x8d nastopil 11. avgusta na tekmi proti Aston Villi. _NEWLINE_Svoj prvi zadetek v angle\xc5\xa1ki Premier League je dosegel na svoji prvi tekmi na doma\xc4\x8dem stadionu Anfield, 19. avgusta, na tekmi proti Chelsea, ki se je kon\xc4\x8dala z rezultatom 1:1. Svoj prvi hat-trick je dosegel septembra 2007. V Ligi prvakov je prvikrat zadel na tekmi s Portom, ki se je kon\xc4\x8dala z zmago Liverpoola s 4-1. Na tej tekmi je zadel dvakrat. _NEWLINE_V celi sezoni 2007-2008 je skupno v vseh tekmovanjih zadel 29 golov. Leta 2008 je bil nominiran za najbolj\xc5\xa1ega igralca sveta, ampak je naslov pozneje pripadel Portugalcu Ronaldu. _NEWLINE_V sezoni 2008-2009 je bil veliko po\xc5\xa1kodovan kljub temu pa je v tej sezoni zabil ve\xc4\x8d kot 25 golov. Svoj petdeseti gol je zadel 24. maja 2009 proti ekipi Tottenham Hotspur. _NEWLINE_V sezoni 2009-2010 je podpisal novo pogodbo in sicer 14. avgusta 2009, ki mu je prinesla 110.000 funtov na teden. _NEWLINE_V mesecu septembru je dobil naziv najbolj\xc5\xa1ega strelca Premier League. A se je \xc5\xbee naslednji mesec po\xc5\xa1kodoval in tako izpustil skoraj vse tekme rednega dela Lige prvakov. V istem obdobju je bil po\xc5\xa1kodovan tudi poleg Torresa najpomembnej\xc5\xa1i \xc4\x8dlan in kapetan Liverpoola, Steven Gerrard, kar se je seveda poznalo v igri mo\xc5\xa1tva. Liverpool je tako zasedel 3. mesto v skupini in izpadel iz Lige prvakov. _NEWLINE_Torres je precej hitro okreval po po\xc5\xa1kodbi, a to mu ni pomagalo, saj je igral le na nekaj tekmah, potem ga je \xc5\xbee ustavila nova po\xc5\xa1kodba. Tako ni mogel pomagati ekipi v Evropski Ligi, kjer je Liverpool nastopal od izpada iz Lige prvakov. Pri\xc5\xa1li so do polfinala, kjer jih je izlo\xc4\x8dil Torresov nekdanji klub, Atletico Madrid._NEWLINE_Liverpool je v Premier League zasedel kon\xc4\x8dno 7. mesto, kar je za nekdanjega velikana pomenilo skoraj katastrofo. Zamenjali so dozdaj\xc5\xa1njega trenerja Beniteza, glasne pa so bile tudi govorice, da utegne Torres zamenjati klub. A s prestopom k Chelseaju ni bilo ni\xc4\x8d, saj so lastniki Liverpoola zahtevali previsoko od\xc5\xa1kodnino. Po njegovih bledih predstavah na svetovnem prvenstvu, pa je Torres dokon\xc4\x8dno sporo\xc4\x8dil, da ostaja zvest Liverpoolu. _NEWLINE_V za\xc4\x8detku sezone 2010/2011, je v 1. krogu Premier League na tekmi z Arsenalom, ki se je kon\xc4\x8dala z remijem 1:1, Torres pri\xc5\xa1el v igro sredi drugega pol\xc4\x8dasa. Zvesti navija\xc4\x8di na Anfieldu so ga glasno pozdravili in on jim je dal vedeti, da je na dobri poti, da okreva po po\xc5\xa1kodbi.\n_START_SECTION_\nChelsea\n_START_PARAGRAPH_\n31.1.2011, na zadnji dan zimskega prestopnega roka, so iz Liverpoola sporo\xc4\x8dili, da so sprejeli ponudbo Chelsea in da so dovolili Torresu, da se za\xc4\x8dne pogajat o podpisu pogodbe. Tik pred polno\xc4\x8djo so iz Chelsea potrdili, da je Fernando podpisal petinpolletno pogodbo. Svoj prvi nastop je do\xc5\xbeivel prav proti svojemu nekdanjemu klubu. Igral je do 66. minute, ko ga je zamenjal Salomon Kalou, imel pa je tudi lepo prilo\xc5\xbenost za zadetek, vendar je njegov strel blokiral Jamie Carragher, branilec Liverpoola.\n_START_SECTION_\nReprezentan\xc4\x8dna kariera\n_START_PARAGRAPH_\nPrvi\xc4\x8d je z mladinsko ekipo \xc5\xa0panije do 16 let zmagal na turnirju v \xc5\xa0paniji. Prav tako je v isti selekciji igral tudi na Evropskem nogometnem prventvu selekcije U-16. Na tem turnirju je \xc5\xa0panija zmagala, edini gol za zmago v finalu pa je dosegel prav Torres. _NEWLINE_Za dr\xc5\xbeavno reprezentanco \xc5\xa0panije je prvikrat nastopil na prijateljski tekmi s Portugalsko, 6. septembra 2003. Prvikrat pa je za izbrano vrsto \xc5\xa0panije, imenovane \xc2\xbbLa Furija\xc2\xab\xc2\xa0zadel 28. aprila leta 2004, na tekmi proti Italiji. _NEWLINE_Vpoklican je bil v ekipo, ki je igrala na evropskem nogometnem prvenstvu leta 2004 na Portugalskem. Prav tako je nastopil na svetovnem nogometnem prvenstvu v Nem\xc4\x8diji leta 2006, kjer je bil v kvalifikacijah najbolj\xc5\xa1i strelec z enajstimi goli. V ekipi pa je prav tako nastopil na Evropskem prvenstvu leta 2008, kjer je zadel za zmago \xc5\xa0panije v finalu nad Nem\xc4\x8dijo. Na tem turnirju je bil drugi strelec prvenstva, za svojim reprezentan\xc4\x8dnim kolegom Davidom Villo._NEWLINE_Na Evropskem prvenstvu leta 2012 je v finalu zadel gol in tako postal prvi igralec, ki je zadel v obeh finalih Evropskega prvenstva. Prejel je tudi zlati \xc4\x8develj za naj igralca 2012._NEWLINE_Na SP 2010, v JAR, je sicer igral, a se je ravnokar sanirana po\xc5\xa1kodba kolena znova obnovila in tako ni prispeval nobenega gola za reprezentanco. Se je pa vseeno s \xc5\xa0panijo veselil prvega naslova svetovnega prvaka._NEWLINE_Za reprezentanco \xc5\xa0panije je odigral \xc5\xbee ve\xc4\x8d kot 60 tekem in je najmlaj\xc5\xa1i igralec, ki mu je to uspelo.\n_START_SECTION_\nZasebno \xc5\xbeivljenje\n_START_PARAGRAPH_\nFernando Torres je pri 17 letih spoznal dolgoletno spremljevalko Olallo Dom\xc3\xadnguez Liste, ter se z njo 27. maja 2009 tudi poro\xc4\x8dil. 8. julija 2009 se jima je rodila h\xc4\x8derka z imenom Nora Torres Dom\xc3\xadnguez. 6. decembra 2010 se je dru\xc5\xbeini pridru\xc5\xbeil \xc5\xa1e sin Leo Torres Dom\xc3\xadnguez. Njegovo premo\xc5\xbeenje je bilo pred kratkim ocenjejno na 14 milijonov funtov.'